turjo4nis/wikipedia-bn-dump-20250701 huggingface dataset:
মাতৃ ভাণ্ডার

মাতৃ ভাণ্ডার হল একটি বাংলাদেশী ঐতিহ্যবাহী মিষ্টান্ন দোকান যা রসমালাইয়ের জন্য বিখ্যাত। বাংলাদেশের স্বাধীনতার পর এই দোকানের রসমালাই দিয়ে বঙ্গভবনের বিদেশি অতিথিদের আপ্যায়ন করা হয়। সার্ক সম্মেলনে বিভিন্ন দেশের রাষ্ট্রপ্রধানদের এই দোকানের রসমালাই দিয়ে আপ্যায়ন করা হয়েছে। বাংলাদেশে নিযুক্ত দুই সাবেক মার্কিন রাষ্ট্রদূত আর্ল রবার্ট মিলার ও গীতা পাসি মাতৃ ভাণ্ডারের রসমালাইয়ের প্রশংসা করেছেন।

অবস্থান 
কুমিল্লার কান্দিরপাড় থেকে ২০০ গজ পূর্বে মনোহরপুরে অবস্থিত মাতৃ ভাণ্ডারের দোকান। এর দুপাশে ভগবতী পেরা ভাণ্ডার এবং শীতল ভাণ্ডার নামে দুটি ঐতিহ্যবাহী মিষ্টান্ন দোকান রয়েছে। এসব দোকানের কাছেই অবস্থিত রাজরাজেশ্বরী কালীবাড়ি।

ইতিহাস 
"মাতৃ ভাণ্ডার" মিষ্টান্ন দোকানের প্রতিষ্ঠাতা ছিলেন ব্রাহ্মণবাড়িয়ার দুই ভাই খনিন্দ্র সেন এবং মণীন্দ্র সেন। তারা কৈলাশ ভবনের মালিক ইন্দুভূষণ দত্তের কাছ থেকে জায়গা নিয়ে ১৯৩০ সালে কুমিল্লা শহরের মনোহরপুরে মিষ্টির দোকান শুরু করেন। তারা তাদের বাণিজ্যিক নামে রসমালাই বিক্রি করতে শুরু করে এবং এটি কুমিল্লা এবং সারা বাংলায় বিখ্যাত হয়ে ওঠে। মণীন্দ্র সেন অবিবাহিত ছিলেন। খনিন্দ্রের ছেলে শঙ্কর সেন ১৯৪০ সালে সেনের মৃত্যুর পর দোকানের দায়িত্ব নেন। ২০১৮ সালে শঙ্কর সেনের মৃত্যুর পর মাতৃ ভাণ্ডারের বর্তমান মালিক হয়েছেন অনির্বাণ সেন গুপ্ত; যিনি খনিন্দ্র সেনের নাতি। বর্তমানে মাতৃ ভাণ্ডারের রসমালাই কুমিল্লার ঐতিহ্যবাহী মিষ্টি।

মালিকানা 
 ১ম প্রজন্ম: খনিন্দ্র সেন গুপ্ত ও মণীন্দ্র সেন গুপ্ত
 ২য় প্রজন্ম: শঙ্কর সেন গুপ্ত
 ৩য় প্রজন্ম: অনির্বাণ সেন গুপ্ত

বিক্রয় 
২০২১ সালে রসমালাইয়ের দাম প্রতি কেজি ছিল ২৮০ টাকা। সর্বোচ্চ ৫ কেজি পর্যন্ত ক্রয়ের সীমা রয়েছে। মাতৃ ভাণ্ডার প্রতিদিন কমপক্ষে ১০০০ কেজি রসমালাই বিক্রি করে। ২০২৪ সালে রসমালাইয়ের দাম বেড়ে প্রতি কেজি ৩৫০ টাকায় পৌঁছে যায়।

নকল মাতৃ ভাণ্ডার 
কান্দিরপাড়ের নিকটবর্তী মনোহরপুর ছাড়া আর কোথাও মাতৃ ভাণ্ডারের কোনও দোকান বা শাখা নেই। কিন্তু পুরো কুমিল্লা জুড়েই ‘মাতৃ ভাণ্ডার’ নামে একই রকম অনেক মিষ্টি-রসমালাইয়ের দোকান রয়েছে। কুমিল্লা জেলায় ঢাকা-চট্টগ্রাম মহাসড়কের দুইপাশে প্রায় একই নামে ৭০টিরও বেশি দোকান আছে। তাই মনোহরপুরে দোকানটির অবস্থানের কথা না জানলে আসল মাতৃ ভাণ্ডারের দোকান খুঁজে পাওয়া দুষ্কর। বেশিরভাগ ক্ষেত্রে নকল দোকানগুলোর নামের মধ্যে সামান্য পার্থক্য থাকে; যেমন নামের আগে ‘নিউ’, ‘আদি’, ‘প্রসিদ্ধ’ ইত্যাদি শব্দ বসানো হয়ে থাকে।

ভৌগোলিক নির্দেশক নিবন্ধন 
সরকার মাতৃ ভাণ্ডারের জন্য রসমালাইয়ের ভৌগোলিক নির্দেশক (জিআই) নিবন্ধন পেতে প্রচেষ্টা চালিয়ে যাওয়ার পর  মাতৃ ভাণ্ডার ১ জানুয়ারি ২০২৪ সালে ৪টি পণ্যের পাশাপাশি স্বীকৃতি পায়।

সমালোচনা 
২০২৪ সালের ২২ ডিসেম্বর একটি ভ্রাম্যমাণ অভিযানে মাতৃ ভাণ্ডারের কর্তৃপক্ষের মালিকানাধীন একটি অননুমোদিত কারখানায় অস্বাস্থ্যকর পরিবেশে রসমালাই ও অন্যান্য মিষ্টান্ন তৈরি করতে দেখা যায়। এস এস ফুড প্রোডাক্টস নামের এই কারখানায় পোকামাকড় ও তেলাপোকা পাওয়া যায় এবং পচা মিষ্টির দুর্গন্ধ ছড়িয়ে পড়ছিল। অভিযানে কুমিল্লা জেলা প্রশাসন ও বিএসটিআই কর্তৃপক্ষ দেড় লাখ টাকা জরিমানা করে এবং কারখানার স্বত্বাধিকারী তমাল সাহা এই অস্বাস্থ্যকর পরিবেশের কথা স্বীকার করে প্রয়োজনীয় ব্যবস্থা গ্রহণের অঙ্গীকার করেন।

তথ্যসূত্র

বহিঃসংযোগ 

 
 

মিষ্টান্ন দোকান
বাংলাদেশের কনফেকশনারি কোম্পানি
১৯৩০-এ ব্রিটিশ ভারতে প্রতিষ্ঠিত
বাংলাদেশের খুচরা কোম্পানি
উইকিউপাত্তে স্থানাঙ্ক আছে
কনফেকশনারি কোম্পানি
বাংলাদেশের খাদ্য ও পানীয় কোম্পানি
বাবা বেবি ও

বাবা বেবি ও ভারতে বাংলা ভাষায় নির্মিত একটি নাটক চলচ্চিত্র। নন্দিতা রায় ও  শিবপ্রসাদ মুখোপাধ্যায়ের উইন্ডোজ প্রযোজনা সংস্থা হতে অরিত্র মুখোপাধ্যায় পরিচালনায় মুক্তি পায়। চলচ্চিত্রটির মুখ্যভূমিকায় অভিনয় করেন যীশু সেনগুপ্ত এবং শোলাঙ্কি রায়। চলচ্চিত্রটি ২০২২ খ্রিস্টাব্দের ৪ ফেব্রুয়ারি মুক্তি পায়।

অবতারণা
গল্পের নায়ক বছর চল্লিশের মেঘ বাবা হতে চায়। কিন্তু বাবা হওয়া যে এতো সোজা কথা নয়, তা গল্পের গতিতে  সেটা পরতে-পরতে অনুভব করে মেঘ। অন্যদিকে অন্য সুতোয় বাঁধা বৃষ্টি কখন যে তার জীবনে জড়িয়ে যায় তা বুঝতেও পারে না মেঘ। কিন্তু বৃষ্টির জীবনে রয়েছে অন্যটান, অন্য সম্পর্কের হাতছানি, যা উপেক্ষা করা তার পক্ষে সম্ভব নয়। তাহলে কী হবে এই ছবির পরিণতি গল্প বেশ কিছুটা এগিয়ে থাকে সেখানেই। সিঙ্গল মাদারের কন্যা সন্তান বৃষ্টি শেষে কাকে বেছে নেয় জীবন সঙ্গী হিসেবে!।

অভিনয়ে 

 যীশু সেনগুপ্ত
 শোলাঙ্কি রায়
 বিদীপ্তা চক্রবর্তী
 রজত গাঙ্গুলী
 রেশমি সেন
 মৈনাক ব্যানার্জি
 গৌরব চ্যাটার্জী
 সায়ন্তনী মুখার্জি

সাউন্ডট্র্যাক 

ব্যাকগ্রাউন্ড স্কোর এবং সাউন্ডট্র্যাকগুলি রচনা করেছেন চমক হাসান, অমিত-ঈশান এবং গান রচনা করেছেন চমক হাসান, রীতম সেন এবং ফিরোজা বহ্নি

মুক্তি 
ছবিটি ২০২২ খ্রিস্টাব্দের ৪ ফেব্রুয়ারি  প্রেক্ষাগৃহে মুক্তি পেয়েছে।

পুরস্কার 

 চতুর্দশ জয়পুর আন্তর্জাতিক চলচ্চিত্র উৎসব (মনোনীত)

তথ্যসূত্র

বাংলা ভাষার চলচ্চিত্র
ভারতীয় চলচ্চিত্র
২০২২-এর চলচ্চিত্র
বাংলা ভাষার ভারতীয় চলচ্চিত্র
২০২০-এর দশকের বাংলা ভাষার চলচ্চিত্র
ভারতীয় নাট্য চলচ্চিত্র
উইনডোজ প্রোডাকশনের চলচ্চিত্র
ইনস্টিটিউট অব হেলথ টেকনোলজি, ঢাকা

ইনস্টিটিউট অব হেলথ টেকনোলজি, ঢাকা বা সংক্ষেপে ঢাকা আই.এইচ.টি  বাংলাদেশ সরকারের একটি সরকারি মেডিক্যাল টেকনোলজি শিক্ষা প্রতিষ্ঠান, যা ঢাকার মোহাখালী এলাকায় অবস্থিত। এখানে মেডিকেল টেকনোলজির বিভিন্ন শাখায় ডিপ্লোমা ও বি.এসসি কোর্স চালু রয়েছে।

ইতিহাস 
এই প্রতিষ্ঠানটি ১৯৬৩ সালে তৎকালীন পূর্ব পাকিস্তান সরকার কর্তৃক প্রতিষ্ঠিত হয়। প্রাথমিকভাবে এটি "প্যারামেডিক্যাল ইনস্টিটিউট" নামে পরিচিত ছিল এবং শুধুমাত্র স্যানিটারি ইন্সপেক্টরশিপ ট্রেনিং (SIT) কোর্স চালু ছিল, যেখানে ৩০ জন শিক্ষার্থী ভর্তি হয়েছিল। পরবর্তীতে বিভিন্ন শাখা ও কোর্স চালু করে এটি দেশের অন্যতম প্রধান স্বাস্থ্য প্রযুক্তি শিক্ষা প্রতিষ্ঠানে পরিণত হয়েছে।

শিক্ষাক্রম

ডিপ্লোমা কোর্সসমূহ 
 স্টেট মেডিকেল ফ্যাকাল্টি অব বাংলাদেশ এর অধীনে:
ডিপ্লোমা মেডিকেল টেকনোলজি
 ল্যাবরেটরি মেডিসিন
 স্যানিটারি ইন্সপেকশন
 ডেন্টিস্ট্রি
 ফিজিওথেরাপি  
 রেডিওলজি ও ইমেজিং  
 রেডিওথেরাপি  
 অপারেশন থিয়েটার অ্যাসিস্ট্যান্ট  
 ইনসেনটিভ কেয়ার অ্যাসিস্ট্যান্ট  

 বাংলাদেশ ফার্মেসি কাউন্সিল এর অধীনে:  
 ফার্মেসিতে ডিপ্লোমা (ডিপ্লোমা ইন ফার্মেসি)

বি.এসসি কোর্সসমূহ   
 ঢাকা বিশ্ববিদ্যালয়ের মেডিসিন অনুষদের অধীনে:  
 ল্যাবরেটরি মেডিসিনে বিএসসি  
 রেডিওলজি ও ইমেজিং-এ বিএসসি  
 ফিজিওথেরাপিতে বিএসসি

অনুমোদন 
ডিপ্লোমা কোর্সগুলো বাংলাদেশ রাষ্ট্রীয় চিকিৎসা অনুষদ অনুমোদিত, এবং বি.এসসি কোর্সগুলো ঢাকা বিশ্ববিদ্যালয় এর মেডিসিন অনুষদের অধীনে পরিচালিত হয়।

সুযোগ-সুবিধা 
প্রতিষ্ঠানে রয়েছে আধুনিক ল্যাব, লাইব্রেরি, ছাত্রাবাস এবং প্রশিক্ষণের জন্য সরকারি হাসপাতালের সঙ্গে যৌথ সহযোগিতা।

উল্লেখযোগ্য কার্যক্রম 
ছাত্র-ছাত্রী ও শিক্ষকবৃন্দ বিভিন্ন সচেতনতামূলক প্রোগ্রাম ও গবেষণাভিত্তিক উপস্থাপনা পরিচালনা করে থাকেন।

তথ্যসূত্র

বহিঃসংযোগ 
 ওয়েবসাইট

 

বাংলাদেশের স্বাস্থ্য প্রযুক্তি প্রতিষ্ঠান
১৯৬৩-এ প্রতিষ্ঠিত শিক্ষাপ্রতিষ্ঠান
মঙ্গেশকর পরিবার

মঙ্গেশকর পরিবার (উচ্চারণ: [maŋɡeːʃkəɾ]) একটি প্রসিদ্ধ ভারতীয় পরিবার, যার প্রধান হলেন দীনানাথ মঙ্গেশকর। মারাঠি এই পরিবারের উৎপত্তি গোয়া। এই পরিবারের অন্যতম সদ্যসরা হলেন লতা মঙ্গেশকর, আশা ভোঁসলে, ঊষা মঙ্গেশকর, মীনা খড়িকর, হৃদয়নাথ মঙ্গেশকর।

এক নজরে

দীনানাথ মঙ্গেশকর

এই সঙ্গীত পরিবারের প্রথম ব্যক্তি হলেন দীনানাথ মঙ্গেশকর। তিনি ১৯০০ সালের ২৯শে ডিসেম্বর তদানীন্তন পর্তুগিজ ভারতের মঙ্গেশি গ্রামে একজন মঙ্গেশ দেবতার মন্দিরের পূজারির ঘরে জন্মগ্রহণ করেন। তার পিতা গণেশ ভট্ট নবথে (অভিষেকী) একজন কর্হাডে ব্রাহ্মণ ছিলেন, যিনি গোয়ায় অবস্থিত বিখ্যাত মঙ্গেশি মন্দিরের পূজারি ছিলেন। তার মাতা যেসুবাঈ গোমন্তক মারাঠা সমাজের সদস্য ছিলেন। দীননাথের পিতামাতা বিবাহসূত্রে আবদ্ধ ছিলেন না, তাই তিনি তার পিতার ব্রাহ্মণ গোত্র ও বংশনামের উত্তরাধিকারী হয়নি। দীনানাথ ব্যবসায়ী ও ভূসামী শেঠ হরিদাস রামদাসের কন্যা সেবন্তীর সাথে বিবাহবন্ধনে আবদ্ধ হন। তাদের পাঁচ সন্তান রয়েছে, লতা মঙ্গেশকর, আশা ভোসলে, ঊষা মঙ্গেশকর, মীনা খড়িকর ও হৃদয়নাথ মঙ্গেশকর।

লতা মঙ্গেশকর

লতা মঙ্গেশকর ভারতের অন্যতম প্রসিদ্ধ ও সম্মানিত সঙ্গীতশিল্পী। তিনি বলিউডের বুলবুলি নামে পরিচিত ছিলেন। দীনানাথ মঙ্গেশকরের প্রথম সন্তান লতা ১৯২৯ সালের ২৮শে সেপ্টেম্বর জন্মগ্রহণ করেন। তিনি অবিবাহিত ছিলেন। ২০০১ সালে তাকে ভারতের সর্বোচ্চ বেসামরিক সম্মাননা ভারতরত্ন পদকে ভূষিত করা হয়। তিনি ২০২২ সালের ৬ই ফেব্রুয়ারি মৃত্যুবরণ করেন।

আশা ভোসলে

আশা ভোসলে হিন্দি চলচ্চিত্রের নেপথ্য সঙ্গীতশিল্পী হিসেবে সুপরিচিত। ১৬ বছর বয়সে আশা ৩১ বছর বয়সী গানপত্র ভোসলের সাথে পালিয়ে যান। ১৯৬০ সালে তাদের বিচ্ছেদ ঘটে। তাদের তিন সন্তান - হেমন্ত ভোসলে, বর্ষা ভোসলে ও আনন্দ ভোসলে। ১৯৮০ সালে আশা তার থেকে ছয় বছর ছোট রাহুল দেববর্মণকে বিয়ে করেন। এটি তাদের দুজনেরই দ্বিতীয় বিবাহ ছিল।

ঊষা মঙ্গেশকর

ঊষা মঙ্গেশকর একজন ভারতীয় গায়িকা। তিনি হিন্দি, মারাঠি, বাংলা, নেপালি, ভোজপুরি ও গুজরাতি গানে কণ্ঠ দিয়েছেন। তিনিও তার বড় বোনের মত অবিবাহিত রয়ে যান।

মীনা খড়িকর

মীনা খড়িকর ভারতীয় মারাঠি ও হিন্দি ভাষার গায়িকা ও সুরকার। তিনি বিভিন্ন শিশুতোষ গানের সুরের জন্য জনপ্রিয়তা অর্জন করেন। তিনি ২০১১ সালে খড়িকরের সাথে বিবাহবন্ধনে আবদ্ধ হন। তার পুত্র যোগেশ খড়িকর কয়েকটি গানে কণ্ঠ দিয়েছেন।

হৃদয়নাথ মঙ্গেশকর

হৃদয়নাথ মঙ্গেশকর একজন সুরকার ও গায়ক। তিনি মারাঠি কৌতুকাভিনেতা ডামুন্না মালবনকরের কন্যা ভারতী মালবনকর মঙ্গেশকরের সাথে বিবাহবন্ধনে আবদ্ধ হন। তাদের দুই পুত্র আদিনাথ মঙ্গেশকর ও বৈজনাথ মঙ্গেশকর এবং কন্যা রাধা মঙ্গেশকর। ২০০৯ সালে রাধা তার প্রথম অ্যালবাম নাব মাজা শামী প্রকাশ করেন।

চিত্রশালা

তথ্যসূত্র

 
হিন্দু পরিবার
কোঙ্কণী ব্যক্তি
গুজরাতি ব্যক্তি
মারাঠি ব্যক্তি
হায়াতে শায়খুল হাদিস

হায়াতে শায়খুল হাদিস মাওলানা জাকারিয়া (র.) () শায়খুল হাদিস হিসেবে প্রসিদ্ধ ভারতীয় আলেম জাকারিয়া কান্ধলভিকে নিয়ে রচিত আবুল হাসান আলী হাসানী নদভীর একটি উর্দু জীবনী সাহিত্য। ১৯৮২ সালে লখনউয়ের মাকতাবায়ে ইসলাম থেকে বইটি প্রথম প্রকাশিত হয়। লেখকের সাথে কান্ধলভির সম্পর্কের সূচনা ১৯৪০ সালের শুরুর দিকে। তখন থেকে তিনি কান্ধলভিকে আধ্যাত্মিক শিক্ষক মান্য করতেন। কান্ধলভি মৃত্যুর পূর্বে ৭ খণ্ডে আপবীতি নামে তার আত্মজীবনী লিপিবদ্ধ করেছিলেন। সেই আপবীতিকে ভিত্তি করে লেখক বইটি রচনা করেন। বইটির অন্যতম বৈশিষ্ট্য উর্দু ও ফার্সি কবিতার ব্যবহার। ১৯৮৭ সালে বইটির বঙ্গানুবাদ করেন আব্দুল্লাহ বিন সাঈদ জালালাবাদী, যা প্রকাশ করে ইসলামিক ফাউন্ডেশন বাংলাদেশ।

উৎস 
তাবলিগ জামাতের দ্বিতীয় আমির মুহাম্মদ ইউসুফ কান্ধলভির জীবনীগ্রন্থ "সাওয়ানেহে ইউসুফ" রচনার সময় তার একটি অংশ ছিল ইউসুফ কান্ধলভির অন্যতম সহকারী মুহাম্মদ জাকারিয়া কান্ধলভির একটি জীবনবৃত্তান্ত রচনা, যার দায়িত্ব পড়ে আবুল হাসান আলী হাসানী নদভীর উপর। সাওয়ানেহে ইউসুফে ৬৪ পৃষ্ঠাব্যাপী এই জীবনবৃত্তান্ত লিপিবদ্ধ হয়। পরবর্তীতে সেই জীবনবৃত্তান্ত ও কান্ধলভির রচিত আপবীতিকে ভিত্তি করে লেখক বক্ষমান গ্রন্থটি রচনা শুরু করেন। এছাড়াও তার জীবনকাহিনীর প্রধান উৎস কান্ধলভির উর্দু রচনাবলী ও তার বিশিষ্ট শিষ্যদের লিখিত সফরসমূহের বিবরণ, বিশেষত সেসব হস্তলিখিত উপাদান যা তার দক্ষিণ আফ্রিকা ও ইংল্যান্ড সফরকালে লিখিত হয়। অন্তিম রোগভোগ ও মৃৃত্যু সম্পর্কিত বিবরণের উৎস মদিনায় কান্ধলভির একান্তই ঘনিষ্ঠ জনদের কাছে লিখিত বিবরণ ও পত্রাদি। পূর্বপুরুষগণের বংশ বর্ণনার ভিত্তি নদভীর লিখিত আরেক গ্রন্থ মুহাম্মদ ইলিয়াস কান্ধলভির জীবনী ও ইহতেশামুল হাসান কান্ধলভির "হালাতে মাশায়েখে কান্ধলা"।

বিষয়বস্তু 
লেখক মুহাম্মদ জাকারিয়া কান্ধলভির বংশবৃত্তান্ত প্রদানের মাধ্যমেই গ্রন্থটির সূচনা করেন। তারপরের অধ্যায়ে আলোচনা করেন তার জন্ম ও ছাত্রজীবন। এ অধ্যায়ে তিনি খলিল আহমদ সাহারানপুরির হাতে কান্ধলভির বায়আত গ্রহণ ও বজলুল মজহুদ রচনায় তার অংশগ্রহণের কথা উল্লেখ করেন। তার পরবর্তী অধ্যায়ে কর্মজীবনের আলোচনায় সাহারানপুরির নিকট থেকে খেলাফত লাভের আলোচনা দিয়ে অধ্যায়টি সমাপ্ত করেন। কর্মজীবনে কান্ধলভি মক্কায় চলে গিয়েছিলেন এবং পরবর্তীতে সাহারানপুর চলে আসেন। লেখক চতুর্থ অধ্যায়ে তার সাহারানপুরের জীবন নিয়ে আলোচনা করেন। পঞ্চম অধ্যায়ের আলোচ্য বিষয় কান্ধলভির রমজান পালনের ধরন। লেখক ষষ্ঠ অধ্যায়ে কান্ধলভির মদিনায় স্থায়ী বসবাসের আলোচনা করে সেখান থেকে তিনি দক্ষিণ আফ্রিকা ও ইংল্যান্ডে যেসব দাওয়াতি সফর করেছেন তার আলোচনা করেছেন সপ্তম অধ্যায়ে। কান্ধলভির জীবনের অন্তিম সময়ের আলোচনা এসেছে বইটির অষ্টম অধ্যায়ে। জীবনবৃত্তান্তের আলোচনা শেষ করে লেখক নবম অধ্যায়ে কান্ধলভির চারিত্রিক বৈশিষ্ট্য তুলে ধরেন। দশম অধ্যায়ে আলোচনা করেন কান্ধলভির রচনাবলী নিয়ে। মূল উর্দু গ্রন্থে কান্ধলভির বিভিন্ন বাণী প্রদান করে গ্রন্থটির ইতি টানা হয়েছে। ইসলামিক ফাউন্ডেশন বাংলাদেশ থেকে প্রকাশিত বঙ্গানুবাদে "ছড়িয়ে আছেন সবখানে" শিরোনামে শেষে মুহাম্মদ জাকারিয়া কান্ধলভির অনুমতিপ্রাপ্ত শিষ্যদের একটি তালিকাও জুড়ে দেওয়া হয়েছে।

আরও দেখুন 
 আবুল হাসান আলী হাসানী নদভীর গ্রন্থপঞ্জি

তথ্যসূত্র

বহিঃসংযোগ 
 হায়াতে শায়খুল হাদিস–এর বাংলা সংস্করণ

ইসলামি গ্রন্থ
দেওবন্দি সাহিত্য
১৯৮২-এর বই
আবুল হাসান আলী হাসানী নদভীর বই
উর্দু ভাষার বই
সুন্নি সাহিত্য
জাকারিয়া কান্ধলভি
জীবনীগ্রন্থ
দেওবন্দি ব্যক্তির জীবনীগ্রন্থ
ডিম্পল হায়াথি

ডিম্পল হায়াথি হলেন একজন জনপ্রিয় ভারতীয় চলচ্চিত্র অভিনেত্রী এবং মডেল, তিনি বিজয়ওয়াড়া থেকে এসেছেন এবং তিনি তেলুগু চলচ্চিত্র ইউরেকা দিয়ে তার অভিনয়ে আত্মপ্রকাশ করেছিলেন। তিনি মূলত তেলুগু এবং তামিল চলচ্চিত্রে কাজ করে থাকেন।

জীবনের প্রথমার্ধ 
ডিম্পল হায়াথির জন্ম বিজয়ওয়াড়াতে ও বড় হন হায়দ্রাবাদে। পরে তিনি কোনো কারণে তার নামের শেষে হায়াথি পদবী যোগ করেন।

কর্মজীবন 
তিনি ১৯ বছর বয়সে ২০১৭ সালের তেলুগু চলচ্চিত্র গাল্ফ-এ অভিনয়ের মাধ্যমে চলচ্চিত্র জীবন শুরু করেন। তিনি ২০১৯ সালে দেবী ২ নামক একটি দ্বিভাষার চলচ্চিত্রে ইশা নামের একটি মেয়ের ভূমিকায় অভিনয় করেন। সেই বছরেই তিনি গাদ্দলকন্ডা গণেশ চলচ্চিত্রে বরুণ তেজ ও অথরবার বিপরীতে একটি আইটেম নম্বরে "জারা জারা" গানে নৃত্য করেছিলেন।

চলচ্চিত্রের তালিকা

তথ্যসূত্র

বহিঃসংযোগ 

 

হিন্দি চলচ্চিত্র অভিনেত্রী
তেলুগু অভিনেত্রী
জীবিত ব্যক্তি
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
২১শ শতাব্দীর ভারতীয় অভিনেত্রী
১৯৮৮-এ জন্ম
ভারতীয় চলচ্চিত্র অভিনেত্রী
অন্ধ্রপ্রদেশের অভিনেত্রী
বিজয়ওয়াড়ার অভিনেত্রী
ইকো উয়াইস

ইকো উওয়াইস (জন্ম উয়াইস কোর্নি ; ফেব্রুয়ারি ১২, ১৯৮৩) একজন ইন্দোনেশিয়ান অভিনেতা, স্টান্টম্যান, ফাইট কোরিওগ্রাফার এবং মার্শাল আর্টিস্ট ।  তিনি মেরান্টাউ (২০০৯), দ্য রেইড (২০১১), দ্য রেইড ২ (২০১৪), হেডশট (২০১৬), মাইল ২২ (২০১৮), দ্য নাইট কামস ফর আস (২০১৮), স্টুবার (২০১৮) অ্যাকশন ফিল্মগুলিতে অভিনয়ের জন্য সর্বাধিক পরিচিত। এবং নেটফ্লিক্স সিরিজ উ অ্যাসাসিনস (২০১৯-বর্তমান) জন্যও।

প্রাথমিক জীবন 
উওয়াইস ইন্দোনেশিয়ার জাকার্তায় জন্মগ্রহণ করেন এবং তিনি মাইস্যারোহ এবং মুস্তাফা কামালউদ্দিনের পুত্র। তার দাদা, এইচ. আছমাদ বুনাওয়ার, একজন সিলাত মাস্টার ছিলেন এবং একটি সিলাত স্কুল প্রতিষ্ঠা করেছিলেন।

ব্যক্তিগত জীবন 
২৫ জুন, ২০১২, উওয়াইস জাকার্তার হোটেল গ্রান মহাকামে গায়ক অডি আইটেমকে বিয়ে করেন। এই দম্পতির দুটি কন্যা রয়েছে, আত্রেয়া সিয়াহলা পুত্রী উওয়াইস এবং আনেস্কা লায়লা পুত্রী উয়াইস।

তথ্যসূত্র

বহিঃসংযোগ 
 ইন্টারনেট মুভি ডাটাবেজে ইকু উয়াইস
 রোটেন টম্যাটোসে ইকু উয়াইস
 ইন্সটাগ্রামে ইকু উয়াইস

১৯৮৩-এ জন্ম
জীবিত ব্যক্তি
ইন্দোনেশীয় চলচ্চিত্র অভিনেতা
ইন্দোনেশীয় টেলিভিশন অভিনেতা
ইন্দোনেশীয় মুসলিম
ইন্দোনেশীয় মার্শাল শিল্পী
জাকার্তার অভিনেতা
২১শ শতাব্দীর ইন্দোনেশীয় অভিনেতা
বগুড়া জেলা সুইমিংপুল

বগুড়া জেলা সুইমিংপুল ২০০২ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটির অবস্থান বগুড়া জেলার বগুড়া পৌরসভায় মালগ্রাম এলাকায় শহীদ চান্দু স্টেডিয়াম সড়কের পাশে। এটি জেলার একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় বগুড়া জেলা ক্রীড়া সংস্থার তত্ত্বাবধায়নে রয়েছে।

ইতিহাস 
২০০২ সালের ২৯ নভেম্বর জাতীয় ক্রীড়া পরিষদের উদ্যোগে বগুড়ার শহীদ চান্দু স্টেডিয়াম কমপ্লেক্সের সীমানার ভিতরে সুইমিংপুলটির উদ্বোধন করা হয়। প্রকল্পটির নির্মাণ সম্পন্ন করতে ৩ কোটি টাকা ব্যয় হয়। সুইমিংপুলটি চালু হওয়ার পর ২০০৩ ও ২০০৭ সালে এখানে আন্তঃজেলা সাঁতার প্রতিযোগিতা এবং সাঁতারুদের প্রশিক্ষণ শুরু হয়। চালু হওয়ার পর সুইমিংপুল সচল রাখার সরঞ্জাম এবং অর্থাভাবে সবসময় চালু রাখা যায়নি।

কাঠামো 
এটি খোলা আকাশের নীচে উন্মুক্ত ৮ লেন বিশিষ্ট সুইমিংপুল।

তথ্যসূত্র 

বাংলাদেশের সুইমিংপুল
বগুড়ার ভবন ও স্থাপনা
২০০০-এ বাংলাদেশে প্রতিষ্ঠিত
যোগী বাবু

যোগী বাবু (জন্ম ২২ জুলাই ১৯৮৫)  একজন ভারতীয় অভিনেতা এবং কৌতুক অভিনেতা, যিনি মূলত তামিল চলচ্চিত্রে অভিনয় করে থাকেন। তিনি তিনবার আনন্দ বিকাতন সিনেমা পুরস্কার পেয়েছেন। তিনি আনন্দবন কাট্টলাই (২০১৬), কোলামাভু কোকিলা (২০১৮) এবং পারিয়েরুম পেরুমাল (২০১৮)-এ তার অভিনয়ের কারণে খ্যাতি অর্জন করেন।

ব্যক্তিগত জীবন 
বাবুর বাবা ভারতীয় সেনাবাহিনীতে একজন হাবিলদার ছিলেন, তাই বাবুকে শৈশবে প্রচুর ভ্রমণ করতে হয়েছিল, যার ফলে তিনি ১৯৯০ এর দশকের গোড়ার দিকে জম্মুতে পড়াশোনা করেছিলেন।

বাবু ৫ ফেব্রুয়ারি ২০২০ তারিখে তিরুত্তানির তাদের পৈতৃক মন্দিরে অনুষ্ঠিত একটি অন্তরঙ্গ অনুষ্ঠানে মঞ্জু ভার্গবীকে বিয়ে করেন।

কর্মজীবন

চলচ্চিত্রের তালিকা 
  বিস্ট
  শয়তান কা বাচ্চা
  সাথুরাঙ্গা ভেট্টাই ২
  আডংগাথে
  নিন্দ্রু কোলভান
  জগাজলা কিল্লাদি
  পান্নি কুট্টি
  কাদাইসি বিভাসায়ী
  পিস্তা
  কাভিয়ুম আভিয়ুম নাদুভুলা দেবী
  পুচণ্ডী
  সেলুন
  ওয়ালিমাই
  আয়লান
  ভেল্লাই উলাগাম
  থেইয়োরক্কু আনজায়েল
  তক্কর
  সুরপুলি
  থামেজারসন
  কিংবদন্তি সারাভানা সিনেমা
  সুন্দরা ট্রাভেলস ২
  কাসেথান কদভুলদা
  থালাই নাগারাম ২
  কুগল কুত্তাপ্পা

টেলিভিশন

তথ্যসূত্র

বহিঃসংযোগ 
 

১৯৮৫-এ জন্ম
জীবিত ব্যক্তি
ভারতীয় কৌতুকাভিনেতা
তামিল কৌতুকাভিনয়শিল্পী
২১শ শতাব্দীর ভারতীয় অভিনেতা
তামিল চলচ্চিত্র অভিনেতা
ভূ-উপগ্ৰহ কেন্দ্র

একটি ভূ-উপগ্ৰহ কেন্দ্র, গ্রাউন্ড স্টেশন, আর্থ স্টেশন বা আর্থ টার্মিনাল হল একটি পার্থিব রেডিও স্টেশন যা মহাকাশযানের সাথে এক্সট্রাপ্ল্যানেটারি টেলিযোগাযোগের জন্য ডিজাইন করা হয়েছে (মহাকাশযান সিস্টেমের স্থল অংশের অংশ গঠন করে), বা জ্যোতির্বিজ্ঞানের রেডিও উৎস থেকে রেডিও তরঙ্গ গ্রহণের জন্য।গ্ৰাউন্ড স্টেশনগুলো পৃথিবীর পৃষ্ঠে বা এর বায়ুমণ্ডলে অবস্থিত হতে পারে। আর্থ স্টেশনগুলো সুপার হাই ফ্রিকোয়েন্সি (SHF) বা অত্যন্ত উচ্চ ফ্রিকোয়েন্সি (EHF) ব্যান্ডে (যেমন মাইক্রোওয়েভ ) রেডিও তরঙ্গ প্রেরণ এবং গ্রহণ করে মহাকাশযানের সাথে যোগাযোগ করে।যখন একটি গ্রাউন্ড স্টেশন সফলভাবে একটি মহাকাশযানে রেডিও তরঙ্গ প্রেরণ করে (বা এর বিপরীতে), এটি একটি টেলিযোগাযোগ লিঙ্ক স্থাপন করে।গ্রাউন্ড স্টেশনের একটি প্রধান টেলিকমিউনিকেশন ডিভাইস হল প্যারাবোলিক অ্যান্টেনা ।

গ্রাউন্ড স্টেশনগুলির একটি নির্দিষ্ট বা ভ্রমণকারী অবস্থান থাকতে পারে।আন্তর্জাতিক টেলিযোগাযোগ ইউনিয়ন (ITU) রেডিও রেগুলেশনের অনুচ্ছেদ 1 § III বিভিন্ন ধরনের স্থির এবং মোবাইল গ্রাউন্ড স্টেশন এবং তাদের আন্তঃসম্পর্ক বর্ণনা করে। 

বিশেষায়িত স্যাটেলাইট আর্থ স্টেশনগুলি স্যাটেলাইটের সাথে টেলিযোগাযোগ করতে ব্যবহৃত হয় - প্রধানত যোগাযোগ উপগ্রহ ।অন্যান্য গ্রাউন্ড স্টেশনগুলি ক্রুড স্পেস স্টেশন বা আনক্রুড স্পেস প্রোবের সাথে যোগাযোগ করে।একটি গ্রাউন্ড স্টেশন যা প্রাথমিকভাবে টেলিমেট্রি ডেটা গ্রহণ করে, বা যেটি মহাকাশ মিশন অনুসরণ করে, বা ভূ-স্থির কক্ষপথে নয় এমন উপগ্রহগুলিকে গ্রাউন্ড ট্র্যাকিং স্টেশন বা স্পেস ট্র্যাকিং স্টেশন বা কেবল একটি ট্র্যাকিং স্টেশন বলা হয়।

যখন একটি মহাকাশযান বা স্যাটেলাইট একটি গ্রাউন্ড স্টেশনের দৃষ্টিসীমার মধ্যে থাকে, তখন স্টেশনটিকে মহাকাশযানের একটি দৃশ্য বলা হয় ( পাস দেখুন)।একটি মহাকাশযানের পক্ষে একবারে একাধিক গ্রাউন্ড স্টেশনের সাথে যোগাযোগ করা সম্ভব।গ্রাউন্ড স্টেশনগুলির একটি জোড়াকে পারস্পরিক দৃষ্টিভঙ্গিতে একটি মহাকাশযান বলে বলা হয় যখন স্টেশনগুলি মহাকাশযানের সাথে একযোগে, বাধাহীন, লাইন-অফ-সাইট যোগাযোগ ভাগ করে নেয়।

তথ্যসূত্র

বহিঃসংযোগ
 UplinkStation.com, a corporate directory of commercial teleports, satellite television operators, et al.
 World Teleport Association

 
উপগ্রহ সম্প্রচার
টেলিযোগাযোগ অবকাঠামো
আলি হাসান আল সানি

আলি হাসান আল সানি () হলেন একজন বাহরাইনী ফুটবলার, যিনি ২০০৭ এএফসি এশিয়ান কাপে খেলেছিলেন।

তথ্যসূত্র 

১৯৭২-এ জন্ম
জীবিত ব্যক্তি
বাহরাইনের আন্তর্জাতিক ফুটবলার
১৯৯৪ এশিয়ান গেমসের ফুটবলার
ফুটবল গোলরক্ষক
জন্মের স্থান অনুপস্থিত (জীবিত ব্যক্তি)
বাহরাইনি ফুটবলার
পুরুষ ফুটবল গোলরক্ষক
ফ্র্যাঙ্কি ব্যারেটো

ফ্র্যাঙ্কি ব্যারেটো হলেন একজন প্রাক্তন ভারতীয় আন্তর্জাতিক ফুটবল খেলোয়াড় যিনি একজন ডিফেন্ডার হিসেবে খেলেছেন। ১৯৯২ সালে ভাস্কো স্পোর্টস ক্লাবের সাথে শুরু করার পর, ব্যারেটো চার্চিল ব্রাদার্স, ইস্টবেঙ্গল এবং সালগাওকর ক্লাবসহ সহ ভারতের কয়েকটি শীর্ষস্থানীয় ক্লাবের জন্য খেলেছেন। তিনি ১৭ বার ভারতীয় জাতীয় দলের হয়ে খেলেছেন এবং জাতীয় দলের অধিনায়কও হয়েছেন। তিনি ১৯৯৭ সালে নেহরু কাপ এবং ১৯৯৮ সালের ব্যাংকক এশিয়ান গেমস সহ বিভিন্ন প্রতিযোগিতায় খেলেছেন।

তথ্যসূত্র 

জীবিত ব্যক্তি
ভারতীয় ফুটবলার
ফুটবল রক্ষণভাগের খেলোয়াড়
১৯৯৮ এশিয়ান গেমসের ফুটবলার
জন্মের বছর অনুপস্থিত (জীবিত ব্যক্তি)
ভারতের আন্তর্জাতিক ফুটবলার
এশিয়ান গেমসে ভারতের প্রতিযোগী
চার্চিল ব্রাদার্স ফুটবল ক্লাব গোয়ার খেলোয়াড়
সালগাওকর ফুটবল ক্লাবের খেলোয়াড়
গোয়ার ফুটবলার
ইস্টবেঙ্গল ক্লাবের খেলোয়াড়
আব্দুল তাপসোবা

আব্দুল ফিসাল তাপসোবা (; জন্ম: ২৩ আগস্ট ২০০১; আব্দুল তাপসোবা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বেলজীয় ক্লাব স্ট্যান্ডার্ড লিয়েজ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০১৮–১৯ মৌসুমে, আইভোরীয় ক্লাব মিমোসাসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মিমোসাসের হয়ে দুই মৌসুম অতিবাহিত করার পর ২০২০–২১ মৌসুমে তিনি বেলজীয় ক্লাব স্ট্যান্ডার্ড লিয়েজে যোগদান করেছেন।

তাপসোবা ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৮ ম্যাচে ৪টি গোল করেছেন।

প্রারম্ভিক জীবন 
আব্দুল ফিসাল তাপসোবা ২০০১ সালের ২৩শে আগস্ট তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
তাপসোবা বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।

২০২১ সালের ২৯শে মার্চ তারিখে, ১৯ বছর, ৭ মাস ও ৬ দিন বয়সে, ডান পায়ে ফুটবল খেলায় পারদর্শী তাপসোবা দক্ষিণ সুদানের বিরুদ্ধে অনুষ্ঠিত ২০২১ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় আলাঁ ত্রাওরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে তাপসোবা সর্বমোট ৬ ম্যাচে ৪টি গোল করেছেন।

তাপসোবা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 
 
 

২০০১-এ জন্ম
জীবিত ব্যক্তি
বোবো দিউলাসোর ব্যক্তি
বুর্কিনাবি ফুটবলার
ফুটবল ফরোয়ার্ড
এএসইসি মিমোসাসের খেলোয়াড়
স্ট্যান্ডার্ড লিয়েজের খেলোয়াড়
লিগ ১-এর (কোত দিভোয়ার) খেলোয়াড়
বেলজীয় প্রো লিগের খেলোয়াড়
বুর্কিনা ফাসোর আন্তর্জাতিক ফুটবলার
২০২১ আফ্রিকা কাপ অব নেশন্সের খেলোয়াড়
বুর্কিনাবি প্রবাসী ফুটবলার
কোত দিভোয়ারে বুর্কিনাবি প্রবাসী ক্রীড়াবিদ
কোত দিভোয়ারে প্রবাসী ফুটবলার
বেলজিয়ামে বুর্কিনাবি প্রবাসী ক্রীড়াবিদ
বেলজিয়ামে প্রবাসী ফুটবলার
ফুটবল ক্লাব শেরিফ তিরাস্পোলের খেলোয়াড়
মলদোভায় বুর্কিনাবি প্রবাসী ক্রীড়াবিদ
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল ফরোয়ার্ড
আমিয়েঁ স্পোর্টিং ক্লাবের খেলোয়াড়
মলদোভীয় জাতীয় বিভাগের খেলোয়াড়
লিগ ২-এর খেলোয়াড়
টিএফএফ প্রথম লিগের খেলোয়াড়
এক্সত্রাক্লাসা খেলোয়াড়
ফ্রান্সে বুর্কিনাবি প্রবাসী ক্রীড়াবিদ
ইঙ্গো বোবেল

ইঙ্গো বোবেল (১৯৪৭-২০২০) ছিলেন একজন জার্মান রাষ্ট্রবিজ্ঞানী এবং অর্থনীতিবিদ। তিনি বুন্দেসলিগা ফুটবল দল ১. এফসি নুরেমবার্গ এর বোর্ড সদস্য ছিলেন। ১৯৯৪ সালে, তিনি জালিয়াতি এবং কর ফাঁকির জন্য কারাগারে দণ্ডিত হন। তিনি ২০০০ থেকে ২০২০ সালে তার মৃত্যুর আগ পর্যন্ত মোনাকোর আন্তর্জাতিক বিশ্ববিদ্যালয়ে অর্থনীতির অধ্যাপক হিসাবে কর্মরত ছিলেন।

জীবনী 
ইঙ্গো বোবেল পিএইচডি সম্পন্ন করেছেন এরলাঙ্গেন-নুরেমবার্গ বিশ্ববিদ্যালয় থেকে। তিনি ১৯৭৮ সালে লেভারহুলমে ট্রাস্ট থেকে ইউরোপীয় রিসার্চ ফেলোশিপ পেয়েছিলেন এবং ১৯৮০ সালে রুটজার্স বিজনেস স্কুল – নিউইয়র্ক এবং নিউ ব্রান্সউইকের অর্থনীতির ভিজিটিং সহযোগী অধ্যাপক হওয়ার পূর্বে নিউক্যাসল ইউনিভার্সিটিতে একজন ফেলো ছিলেন। তিনি ১৯৮৩ সালে রাটজার্স বিজনেস স্কুলে অর্থনীতির সহযোগী অধ্যাপক হন।

তিনি ইউরোপিয়ান অ্যাসোসিয়েশন ফর রিসার্চ ইন ইন্ডাস্ট্রিয়াল ইকোনমিক্স এবং ইন্টারন্যাশনাল জোসেফ এ. শুম্পেটার সোসাইটির প্রতিষ্ঠাতা সদস্য ছিলেন।

১৯৮৬ সালে, তিনি ১. এফসি নুরেমবার্গের কোষাধ্যক্ষ হন। এফসি নুরেমবার্গ ফুটবল দল, এবং তার পরিচালনা পর্ষদের সদস্য ছিলেন। ১৯৯১ সালে, পিটার কার্গস, দলটির প্রাক্তন কোষাধ্যক্ষ, একটি খোলা চিঠি প্রকাশ করেছিলেন যা বোবেলের হিসাব-রক্ষণের আর্থিক অনিয়মের দিকে দৃষ্টি আকর্ষণ করেছিল। কেলেঙ্কারীর আগে, বোবেল জার্মান ফুটবল অ্যাসোসিয়েশন দ্বারা তার "পরিষ্কার হিসাব রক্ষণের" জন্য প্রশংসিত হয়েছিলেন।

বোবেল কোষাধ্যক্ষের পদ থেকে পদত্যাগ করেন এবং নুরেমবার্গ-ফুর্থ পাবলিক প্রসিকিউটরের অফিসের মাধ্যমে অভিযোগের তদন্ত করা হয়। তদন্তে পাওয়া যায় যে কোষাধ্যক্ষ হিসাবে তিনি অবৈধ উপার্জন সংগঠিত করেছিলেন, হিসাব রক্ষণের পিছনে তহবিল সরিয়ে দিয়েছিলেন এবং মোনাকো ও ভেনিসের মধ্যে ব্যক্তিগত বিমান ভ্রমণের মতো ফুটবল খেলোয়াড়দের ব্যক্তিগত ব্যয়ের জন্য এটি ব্যবহার করেছিলেন। ১৯৯৪ সালে, বোবেলকে ৭০০,০০০ ডয়েচে মার্ক ক্লাব তহবিল আত্মসাৎ এবং ৬৭৫,০০০ ডয়েচে মার্ক কর ফাঁকি দেওয়ার জন্য তিন বছর ছয় মাসের কারাদন্ডে দন্ডিত করা হয়েছিল।

২০০০ সালে, তিনি মোনাকোর বেসরকারি আন্তর্জাতিক বিশ্ববিদ্যালয়ে অধ্যাপক হন। ২০০৭ সালে তিনি গণপ্রজাতন্ত্রী চীনের সাংহাই জিয়াও টং ইউনিভার্সিটিতে ভিজিটিং প্রফেসর হন এবং হার্ভার্ড বিজনেস স্কুলে প্রতিযোগিতামূলক প্রোগ্রামের মাইক্রোইকোনমিক্স পড়ান।

২০১২ সালে, তিনি দি ইকোনমিস্ট-এর বিজনেস প্রফেসর অফ দ্য ইয়ার পুরস্কারের জন্য মনোনীত হয়েছিলেন। ২০১৩ সালে, ফিনান্সিয়াল টাইমস বোবেলকে "সপ্তাহের অধ্যাপক" হিসাবে রিপোর্ট করেছিল।

বোবেল ২০২০ সালের মার্চ মাসে মারা যান।

তথ্যসূত্র 

২০২০-এ মৃত্যু
১৯৪৭-এ জন্ম
এরলাঙ্গেন-নুরেমবার্গ বিশ্ববিদ্যালয়ের প্রাক্তন শিক্ষার্থী
মোনাকোর আন্তর্জাতিক বিশ্ববিদ্যালয়ের শিক্ষক
নুরেমবার্গের ব্যক্তি
জার্মান অর্থনীতিবিদ
জার্মান রাষ্ট্রবিজ্ঞানী